Os manchuz antigos yeran conoxitos como churchez e fundoron una dinastía en China dita Chin, que fue benzita e derrocata por os mongols, que fundoron a dinastía Yuan. En tiempos d'a dinastía Ming os pueblos nomadas tunguses de Manchuria s'organizoron baixo a dinastía Qing e prenioron o nombre de manchuz. Baixo a dinastía Qing os manchuz consiguioron conquerir China. A dinastía Qing miraba d'ebitar a inmigrazión china ta Manchuria, (que de feito se produziba). Quan encomenzó a ocupazión rusa d'a cuenca de l'Amur abioron de permitir esta inmigrazión pa plenar o bueito poblazional y ebitar que entrasen os rusos. Quan os chaponeses ocuporon Manchuria se produzió una inmigrazión masiba de man d'obra chinesa.